b'\n_START_ARTICLE_\nDvoji\xc5\xa1ki \xc5\xa1tevilski sistem\n_START_PARAGRAPH_\nDvoji\xc5\xa1ki (binarni) \xc5\xa1tevilski sistem je \xc5\xa1tevilski sistem z osnovo 2. Edini \xc5\xa1tevki uporabljeni v tem sistemu sta 0 in 1. Ker je dvoji\xc5\xa1ki \xc5\xa1tevilski sistem enostavno realizirati z elektronskimi vezji, je uporabljen v prakti\xc4\x8dno vseh ra\xc4\x8dunalnikih. V ra\xc4\x8dunalniku je uporabljen zato, ker vezja lahko ponazorijo signal samo z 1 (elektri\xc4\x8dni tok je) ali 0 (ni elektri\xc4\x8dnega toka). Predstavlja teoreti\xc4\x8dno osnovo digitalnega ra\xc4\x8dunalnika.'